CELEX: 32011R0630
Language: hu
Date: 2011-06-21 00:00:00
Title: A Tanács 630/2011/EU rendelete ( 2011. június 21. ) az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról

30.6.2011   
            
            
               HU
            
            
               Az Európai Unió Hivatalos Lapja
            
            
               L 170/1
            
         A TANÁCS 630/2011/EU RENDELETE
   (2011. június 21.)
   az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 31. cikkére,
   tekintettel az Európai Bizottság javaslatára,
   mivel:
   
               (1)
            
            
               Annak érdekében, hogy egyes, az Unióban elégtelen mennyiségben előállított áruk tekintetében kielégítő és folyamatos ellátást lehessen biztosítani és megelőzhetőek legyenek a piaci zavarok, a 7/2010/EU tanácsi rendelet (1) autonóm vámkontingenseket nyitott meg bizonyos mezőgazdasági és ipari termékekre vonatkozóan, mely vámkontingenseken belül az érintett termékek csökkentett vagy nulla vámtétel mellett importálhatók.
            
         
               (2)
            
            
               A 09.2767, a 09.2813, a 09.2977, a 09.2628, a 09.2629 és a 09.2635 tételszámmal ellátott autonóm uniós vámkontingens esetében a korábban megállapított kontingensmennyiség nem fedezi az uniós ipar szükségleteit. Következésképpen indokolt ezeket a kontingensmennyiségeket a 09.2767 és a 09.2813 tételszámmal ellátott vámkontingens esetében 2011. július 1-jétől, a 09.2977, a 09.2628, 09.2629 és a 09.2635 tételszámmal ellátott vámkontingens esetében pedig 2011. január 1-jétől növelni.
            
         
               (3)
            
            
               Ezenfelül a 09.2631 tételszámú autonóm uniós vámkontingens esetében helyénvaló felülvizsgálni az árumegnevezést.
            
         
               (4)
            
            
               Ezen túlmenően már nem áll az Unió érdekében 2011 második felére vámkontingenst biztosítani a 09.2947 tételszámú vámkontingens tekintetében. Ezt a vámkontingenst ezért indokolt 2011. július 1-jétől lezárni, és a 7/2010/EU rendelet mellékletében az erre vonatkozó sort el kell hagyni.
            
         
               (5)
            
            
               A 7/2010/EU rendeletet ezért ennek megfelelően módosítani kell.
            
         
               (6)
            
            
               Mivel az e rendeletben előírt egyes intézkedéseknek 2011. január 1-jétől, másoknak pedig 2011. július 1-jétől kell hatályba lépniük, helyénvaló ezt a rendeletet ezen időpontoktól megfelelően alkalmazni, és haladéktalanul hatályba léptetni,
            
         ELFOGADTA EZT A RENDELETET:
   1. cikk
   A 7/2010/EU rendelet melléklete a következőképpen módosul:
   
               1.
            
            
               a 09.2767, a 09.2813 és a 09.2631 tételszámú vámkontingens-mennyiségekre vonatkozó sorok helyébe az e rendelet I. mellékletében szereplő sorok lépnek;
            
         
               2.
            
            
               a 09.2977, a 09.2628, a 09.2629 és a 09.2635 tételszámú vámkontingens-mennyiségekre vonatkozó sorok helyébe az e rendelet II. mellékletében szereplő sorok lépnek;
            
         
               3.
            
            
               a 09.2947 tételszám alatti vámkontingens-mennyiségre vonatkozó sort el kell hagyni.
            
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   A rendeletet 2011. július 1-jétől kell alkalmazni.
   Az 1. cikk (2) pontját azonban 2011. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2011. június 21-én.
      
         
            a Tanács részéről
         
         
            az elnök
         
         FAZEKAS S.
      
   
   
      (1)  HL L 3., 2010.1.7., 1. o.
   
      I. MELLÉKLET
      
         Az 1. cikk 1. pontjában említett vámkontingensek
      
      
                  Rendelési szám
               
               
                  KN-kód
               
               
                  TARIC
               
               
                  Árumegnevezés
               
               
                  Kontingensidőszak
               
               
                  Kontingens mennyiség
               
               
                  Kontingens vámtétele (%)
               
            
                  09.2767
               
               
                  ex 2910 90 00
               
               
                  80
               
               
                  Allil-glicidil-éter
               
               
                  1.1.–12.31.
               
               
                  4 300 tonna
               
               
                  0 %
               
            
                  09.2813
               
               
                  ex 3920 91 00
               
               
                  94
               
               
                  Háromrétegű, koextrudált poli(vinil-butirál) fólia, fokozatosan színezett szalag nélkül, lágyítóként legalább 29, de legfeljebb 31 tömegszázalék 2,2’-etilén-dioxidietil-bisz(2-etil-hexanoát)-tartalommal
               
               
                  1.1.–12.31.
               
               
                  3 000 000 m2
                  
               
               
                  0 %
               
            
                  09.2631
               
               
                  ex 9001 90 00
               
               
                  80
               
               
                  Nem szerelt üveglencsék, prizmák és ragasztott elemek, a 9002, 9005, 9013 10 és 9015 KN-kódok alá tartozó áruk gyártásához (1)
               
               
                  1.1.–12.31.
               
               
                  5 000 000 egység
               
               
                  0 %
               
            
   
      II. MELLÉKLET
      
         Az 1. cikk 2. pontjában említett vámkontingensek
      
      
                  Rendelési szám
               
               
                  KN-kód
               
               
                  TARIC
               
               
                  Árumegnevezés
               
               
                  Kontingensidőszak
               
               
                  Kontingens mennyiség
               
               
                  Kontingens vámtétele (%)
               
            
                  09.2977
               
               
                  2926 10 00
               
               
                   
               
               
                  Akrilnitril
               
               
                  1.1.–12.31.
               
               
                  50 000 tonna
               
               
                  0 %
               
            
                  09.2628
               
               
                  ex 7019 52 00
               
               
                  10
               
               
                  120 g/m2 (± 10 g/m2) súlyú, üvegszálas szövet műanyaggal bevont üvegrostból, rögzített kerettel ellátott, görgethető szúnyoghálókban való felhasználásra
               
               
                  1.1.–12.31.
               
               
                  1 900 000 m2
                  
               
               
                  0 %
               
            
                  09.2629
               
               
                  ex 7616 99 90
               
               
                  85
               
               
                  Alumínium teleszkópos fogantyú bőröndök gyártásához (1)
               
               
                  1.1.–12.31.
               
               
                  600 000 egység
               
               
                  0 %
               
            
                  09.2635
               
               
                  ex 9001 10 90
               
               
                  20
               
               
                  Optikai szálak a 8544 vtsz. alá tartozó, üvegszálból készült kábel gyártásához (1)
               
               
                  1.1.–12.31.
               
               
                  3 300 000 km
               
               
                  0 %